पाएं अपने शहर की ताज़ा ख़बरें और फ्री ई-पेपरडाउनलोड करें
ईचाक थाना क्षेत्र के दरिया गांव निवासी जितेंद्र कुमार मेहता की पत्नी ममता देवी 32 वर्ष की मौत कुएं में गिरने से हो गई। घटना सोमवार दोपहर बाद की बताई जा रही है। इस बाबत महिला के मायके वालों ने पति जितेंद्र कुमार मेहता, सास तथा देवर के खिलाफ ईचाक थाना में केस दर्ज कराया है। ममता देवी की तीन बेटियां है। इसमें बड़ी बेटी हृदय रोग से पीड़ित है।
थाना को दिया आवेदन में ममता के परिजनों ने कहा है कि ममता और उसके पति के बीच आए दिन विवाद होता रहता था। जिस से खिन्न होकर वह सोमवार को कुएं में कूद गई। घायल अवस्था में अस्पताल ले जाया गया। जहां पहुंचते ही चिकित्सकों ने उसे मृत घोषित कर दिया। घटना के बाद ममता के पति जितेंद्र कुमार मेहता फरार बताया जा रहा है। पुलिस मामले को लेकर जांच में जुटी है। समाचार लिखे जाने तक केस दर्ज नहीं हुआ था। थाना प्रभारी देवेंद्र कुमार ने बताया कि हल्की विवाद के बाद महिला ने कुएं में छलांग कर जान दे दी। पुलिस ससुराल वालों के खिलाफ कार्रवाई करने में जुटी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn